C 112/18
SK
Úradný vestník Európskej únie
27.3.2023
Návrhy odvolateľky Odvolateľka navrhuje, aby Súdny dvor: — zrušil napadnutý rozsudok, — uložil žalobkyni povinnosť nahradiť trovy konania vo veciach T-371/20 a T-554/20 a tohto odvolacieho konania.
Odvolacie dôvody a hlavné tvrdenia Na podporu svojho odvolania Európska komisia uvádza dve odvolacie dôvody. 1.
Všeobecný súd nesprávne vyložil pojem „vec, v ktorej ešte orgán nerozhodol“ uvedený v článku 4 ods.
3 prvom pododseku nariadenia č. 1049/2001.
Všeobecný súd nesprávne uplatnil pojem „vec, v ktorej ešte orgán nerozhodol“, keď obmedzil uplatnenie článku 4 ods.
3 prvého pododseku nariadenia č. 1049/2001 na veci predložené na prerokovanie v rámci orgánu alebo bezprostredne predložené na prerokovanie. 2.
Všeobecný súd sa dopustil nesprávneho právneho posúdenia, keď skúmal, či by „zverejnenie dokumentu mohlo vážne narušiť rozhodovací proces orgánu“ v zmysle článku 4 ods.
3 prvého pododseku nariadenia č. 1049/2001.
Druhý odvolací dôvod sa delí na dve časti.
Po prvé Všeobecný súd nahradil napadnuté rozhodnutie vlastným výkladom a jeho odôvodnenie je rozporuplné.
Po druhé Všeobecný súd nesprávne odmietol relevantnosť nariadenia Európskeho parlamentu a Rady (EÚ) č. 182/2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie, a vzorového rokovacieho poriadku výborov, a to na účely posúdenia, či „by zverejnenie dokumentu mohlo vážne narušiť rozhodovací proces orgánu“.
Navyše nepoužil správne právne kritériá na posúdenie relevantných faktorov a neskúmal relevantné faktory ako súčasť súboru zhodujúcich sa nepriamych dôkazov.
Návrh na začatie prejudiciálneho konania, ktorý podal Tribunal de première instance de Liège (Belgicko) 2. decembra 2022 – Casino de Spa SA a i.
(Vec C-741/22) (2023/C 112/25) Jazyk konania: francúzština Vnútroštátny súd, ktorý podal návrh na začatie prejudiciálneho konania Tribunal de première instance de Liège
Účastníci konania pred vnútroštátnym súdom Žalobkyne: Casino de Spa SA a i.
Žalovaný: État belge (SPF Finances)
Prejudiciálne otázky 1.
Má sa článok 135 ods. 1, ods.
i) smernice Rady 2006/112 z 28. novembra 2006, o spoločnom systéme dane z pridanej hodnoty a zásada neutrality vykladať v tom zmysle, že bránia tomu, aby členský štát zaobchádzal v prípade poskytovania podobných služieb rozdielne s online lotériami ponúkanými verejnoprávnou inštitúciou Loterie nationale (Národná lotéria), ktoré sú oslobodené od dane z pridanej hodnoty a inými online hazardnými hrami ponúkanými súkromnými prevádzkovateľmi, ktoré podliehajú dani z pridanej hodnoty?